**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ... 2024,

**ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení zákona č. 354/2015 Z. z., zákona č. 91/2016 Z. z., zákona č. 138/2017 Z. z., zákona č. 177/2018 Z. z., zákona č. 211/2018 Z. z., zákona č. 221/2019 Z. z., zákona č. 129/2020 Z. z., zákona č. 300/2020 Z. z., zákona č. 310/2021 Z. z., zákona č. 41/2022 Z. z., zákona č. 92/2022 Z. z. a zákona č. 264/2022 Z. z. sa mení a dopĺňa takto:

1. V § 4 ods. 2 sa za písmeno k) vkladá nové písmeno l), ktoré znie:

„l) volí a odvoláva dvoch členov dozornej komisie,“.

Doterajšie písmená l) až p) sa označujú ako písmená k) až r).

1. V § 8 ods. 4 sa slová „d) a n) nahrádzajú slovami „d) a o)“.
2. V § 10 odsek 1 znie:

„(1) Dozorná komisia má piatich členov. Dvoch členov dozornej komisie volí a odvoláva rada v tajnom hlasovaní. Troch členov dozornej komisie vymenúva a odvoláva minister. Jedného člena dozornej komisie vymenúva minister na návrh ministra financií Slovenskej republiky a dvoch členov dozornej komisie vymenúva minister bez návrhu.“.

1. Za § 32 sa vkladá § 33, ktorý vrátane nadpisu znie:

**„§ 33**

**Prechodné ustanovenia k úpravám účinným od 1. júna 2024**

1. Doterajším členom dozornej komisie neplynie nové funkčné obdobie. Svoju funkciu vykonávajú do skončenia členstva v dozornej komisii.
2. Rada do 30. júna 2024 zvolí dvoch členov dozornej komisie.“.

**Čl. II**

Tento zákon nadobúda účinnosť 1. júna 2024.